Diari Oficial de la Generalitat Valenciana


Sumari del DOGV 4599, del 01-10-2003 (2003/10590)

Juí de menor quantia número 267/1999. Cèdula de notificació.
------------------------------------------------------------

### Dades del document

Número de DOGV
:   4599

Data del DOGV
:   01-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10138


Organisme emissor
:   Jutjat de Primera Instància Número 6 de València

Tipus de document
:   Anunci

Juí de menor quantia número 267/1999. Cèdula de notificació. [2003/S10105]
  
Carmen Rodero Monreal secretària judicial del Jutjat de Primera Instància número 6 de València, fa saber:
  
Que en este jutjat amb el número 267/1999 se seguixen les actuacions de juí de menor quantia a instància de la Comunitat de Propietaris del Garatge situat en el carrer de Santos Justo y Pastor, núm. 145 i carrer de les Fustes, núm. 55 contra la immobiliària Guadalmediana SA, Vicente Auban Ariño i Joaquín Nácher Grech s'ha acordat lliurar el present edicte a fi de notificar la sentència dictada en les presents actuacions a Joaquín Nácher Grech codemandat en les actuacions de referència i en situació de rebel·lia processal, el tenor literal de les quals és el que a continuació es relaciona:
  
Decisió
  
Que amb l'estimació de la demanda formulada per la Comunitat de Propietaris del Garatge situat a València, carrer de Justo y Pastor, núm. 146, comunitat de propietaris de l'immoble situat a València, carrer de Justo y Pastor, núm. 146, i comunitat de propietaris de l'immoble situat a València, carrer de les Fustes, núm. 55, he de condemnar i condemne als demandats Inmobiliaria Guadalmedina, SA, Vicente Auban Ariño i Joaquín Nácher García, solidàriament a realitzar les obres necessàries per a reparar els defectes o vicis constructius apareguts en l'edifici objecte d'esta litis, per a deixar l'edifici en perfecte estat per a l'ús normal i en perfectes condicions tècniques d'habitabilitat, i han de realitzar amb esta finalitat les obres que s'han detallat en el fonament de dret tercer de la present resolució en el termini que s'estima raonable de tres mesos comptadors des de la fermesa de la present resolució; i en cas que en l'esmentat termini no s'acomplisca es condemna a tots els demandats amb caràcter solidari a satisfer a l'actora en concepte de danys i perjudicis la quantitat a què ascendisca la valoració econòmica de la reparació dels danys que efectue l'actora costa seua, que serà determinada en execució de sentència i amb els interessos legals d'esta quantitat a comptar des de la data que quede determinada esta quantitat. Tot això amb expressa condemna en costes als demandats.
  
Mode d'impugnació: mitjançant recurs d'apel·lació davant l'Audiència Provincial de València (article 455 LECn).
  
El recurs es prepararà mitjançant escrit presentat en este jutjat en el termini de cinc dies hàbils comptadors des del dia següent de la notificació, limitat a citar la resolució apel·lada, i manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.
  
I perquè valga d'edicte de notificació de sentència en forma a Joaquín Nácher Grech, expedisc el present edicte.